Motorcycle Home Motorcycle OEM Parts 2017 NINJA H2 CARBON OEM Parts Front Fender(s)
2017 Kawasaki NINJA H2 CARBON Front Fender(s)
35004-0362-60E	FENDER-FRONT,M.C.M.S.BLACK Price: $626.78 626.78
motorcycle OEM Kawasaki NINJA H2 CARBON 2017 Front Fenders PRE PRIMER | witfieldlaerskool
Gr 00 klas vir 5 Jariges
Die klas bestaan uit kleuters wat 5 jaar oud is. Die kleuters se ontwikkeling is gerig op sosialisering en ontdekking. Hulle volg 'n bepaalde tema met baie aandag aan perseptuele- en groot motoriese vaardighede. Die kleuters doen alles op 'n spelende manier.
Gr R klas vir 6 Jariges
Die klasse bestaan uit kleuters wat 6 jaar oud is en volg 'n meer formele program soos voorgeskryf deur die Departement van Onderwys. In hierdie jaar word hulle voorberei vir Graad 1 en moet vaardighede volgens die kleuters se ouderdom bemeester word.
Voorgeskrewe werk word in werksboeke gedoen. Ekstra werk word in hul kunssakke gestoor.
Ons volg die Departement van Onderwys se voorgeskrewe kurrikulum. (CAPS)
Gr R.1 - Me. B. Nel (Afdelingshoof)
Gr R.2 - Me. A. Smit
Gr R.E - Me. S. Rodgers
Gr 00 - Me. B. Olivier
Skryfbehoefte pakkette is by die snoepie beskikbaar. Bestellings kan by die snoepie geplaas word. Pryse beskikbaar by u kind se onderwyseres. Merk ALLE skryfbehoeftes en stuur terug skool toe. Skryfbehoeftes moet asseblief van tyd tot tyd aangevul word soos nodig.
U moet asseblief die vrywaringsvorm invul en dadelik terugstuur na u kind se klasonderwyseres. U kleuter sal op GEEN uitstappie toegelaat word sonder die getekende vorms nie. Laat weet asseblief die juffrou en die kantoor van enige persoonlike inligting of kontaknommers wat verander.
Alle briewe en ander inligting vanaf die skool of onderwyseres sal in u kind se boodskapboekie geplak word. U kan ook in die boodskapboekie briewe vir u kind se onderwyseres stuur.
Dit is BAIE BELANGRIK dat u elke brief LEES en TEKEN en dat die boodskapboek ELKE dag in u kind se tas is. Dit is die beste manier van kommunikasie tussen u en die skool.
Voor in die boekie verskyn u kleuter se klasonderwyseres se telefoonnommer. Skakel haar gerus met enige probleme of onduidelikheid, net 'n lekker geselsie is ook welkom. Onthou asseblief net dat hulle ook gesinne het en dat 10 uur saans dalk nie die beste tyd is om te bel nie.
Daar is jaarliks 'n oueraand saam met die hoof en die personeel in die skoolsaal. Die datum sal in die nuwe skooljaar aan u deurgegee word. Die hoof wil graag met al ons ouers gesels oor die planne vir die jaar. U sal ook die geleentheid kry om vrae te vra aan hom en die personeel. U teenwoordigheid is belangrik.
In- en Uitstappies
Daar word verskeie in- en uitstappies gedurende die jaar gehou. U sal vroegtydig in kennis gestel word van die koste van so 'n uitstappie, sodat u daarvoor kan begroot.
Indien u enige probleem het met betaling, kom sien gerus die personeel. ALLE uitstappie gelde word asseblief in KONTANT by u kind se klasonderwyseres inbetaal. GEEN elektronies betalings nie.
U kind sal nie toegelaat word op enige uitstappie as die vrywaringsvorm nie by die onderwyseres ingehandig is nie. Slegs busse met padwaardigheidsertifikate word deur die skool gebruik.
U kind se veiligheid is vir ons baie belangrik!
KLEREDRAG VIR PRE-PRIMERE AFDELING
Daar is ‘n stel van 6 skoolhempies te koop by me. Nel. 5 Weeksdae T-hempies is vir elke dag van Maandag tot Vrydag. 'n Donkerblou broekie word by die hempies gedra. Kom kyk gerus na broekies wat bestel kan word. Hierdie hempies is ons skooldrag en is verpligtend.
Hierdie is die sesde hempie in die stel. Dit is 'n oranje hempie met 'n groot by voorop. 'n Denimbroek, kouse en skoene of tekkies word daarmee saam gedra met elke uitstappie. Die uitstappiehempies word net gedurende in- en uitstappies gedra en met ons konsert en gradeplegtigheid.
Skoolsweetpakke is verpligtend vir ons bytjies. Die prys is by die onderwyseresse beskikbaar.
U kind se kosblik moet asseblief kos bevat soos 'n toebroodjie in kwarte gesny. Toebroodjies kan daagliks by die snoepie bestel word. Een lekkerny daagliks is aanvaarbaar maar beslis nie ‘n kosblik vol koekies en lekkers nie. U kan 'n vrug en een lekkertjie of ‘n klein pakkie skyfies inpak. Vrugte (bv. lemoene) wat afgeskil moet word, moet asseblief by die huis geskil word.
Geen gaskoeldrank nie asseblief! Pak sap, aanmaak koeldrank of water vir u kind in.
ONTHOU te veel suiker is nie goed vir kinders nie.
Elke klas het 'n graad 7 leier wat voor skool met die kleuters help. Indien nodig kan u haar vertrou met 'n boodskap of uitstappie geld. Alle skoolfonds word SLEGS by die kantoor inbetaal asseblief.
Die skool begin om 07:35.
Ons personeel sluit om 07:15 hul klasse oop.
Gedurende die eerste skoolweek (Woensdag tot Vrydag) in JANUARIE kom die kleuters elke dag om 12:00 uit.
Daarna kom die kleuters daagliks om 13:00 uit.
Daar is een wagklas tot 13:40 elke dag waar kleuters kan wag tot die res van die skool verdaag.
Graad R en 00 klasse is gesluit gedurende skoolvakansies en openbare of skool vakansiedae.
Ons atletiekdag vind aan die einde van die jaar saam met die res van die skool plaas.
Kleuters sal deur die jaar geassesseer word.
Verslae word elke kwartaal uitgegee.
Daar is gewoonlik ‘n oueraand op die selfde dag wat die rapporte uitgedeel word.
Personeel doen voortdurend kursusse om op datum te bly met departementele vereistes. Sou u kind se onderwyseres dit moet bywoon, sal u in kennis gestel word daarvan, daar word altyd ‘n aflos persoon gereël.
Op Vrydae kan u R8 stuur vir ‘n snoepie pakkie vir u kind. Die snoepie maak pakkies ter waarde van R8 op, as u kind allergies is, kan u self u kind se pakkie voorsien. Kos kan elke dag bestel word maar snoepie NET op Vrydae asseblief. U kan snoepiegeld by die onderwyseres vooruit betaal per maand indien u verkies.
SLEGS kolwyntjies (cupcakes) of lekkergoedpakkies asseblief.
Geen groot koeke nie!
Geen eie speelgoed skool toe nie asseblief. Kinders verloor dit of die speelgoed breek en die personeel gaan nie verantwoordelik wees vir u kind se speelgoed nie.
Skenkings van OU SPEELGOED is altyd welkom en kan by die klasonderwyseres ingegee word.
Gee u kleuter se medisyne by die huis in die oggende. As dit gedurende skooltyd gegee moet word, oorhandig dit aan die onderwyseres, moet dit nie in u kind se tas pak nie asseblief.
Hou siek kinders by die huis asseblief. Ons het nie fasiliteite vir siek kinders nie, ons gaan u net skakel om u kind te kom haal.
In die geval van kindersiektes (masels, waterpokkies ens.) mag u kind eers skool toe kom as hy/sy heeltemal gesond is. Kopluise kom ongelukkig voor by alle skole. Kyk gereeld daarvoor en behandel u kind se hare indien nodig. Kinders mag nie by die skool wees met luise of nete in hul hare nie. Dit is onderwyswette wat ons moet volg.
U kind se skoolfonds is aan die begin van elke maand betaalbaar, voor die 3de van elke maand. U kan internet betalings , bank depositos of kontant betalings doen. Alle kontant skoolfonds moet by die kantoor inbetaal word, NIE by die personeel nie, hulle kan nie vir u ‘n kwitansie uitreik nie en moet die klas alleen los om u geld kantoor toe te bring.
Uitstappies en ander aktiwiteite se geld moet in kontant by die klasonderwyseres inbetaal word. Die uitstappie word betaal met u geld, dus is kontant die beste asseblief.
Almal se hare moet skoon en netjies wees. Lang hare vasgemaak asseblief. Dogters moet kort broekies of denims dra as hulle wil klimraam klim asseblief.
Werkersdag vir ouers
Ouers sal in kennis gestel word van ons ouers se werkersdag. Ons wil graag almal vra om ons te kom help met klein werkies een Saterdag per termyn indien nodig. Elke ouer se hulp en teenwoordigheid word waardeer.
Valkie - Rugby Skool
Psigometris en berader Skool
(Donderdae en Vrydae)
Hierdie word deur die skool aangebied.
Arbeidsterapeut Privaat Neline Bekker 084 446 0899
Spraakterapeut Privaat Nadia Erasmus 084 607 4983
Alle fooie is direk aan die privaat verskaffers betaalbaar, NIE aan die skool nie.
Ons hou 2 keer elke jaar ‘n koekverkoping.
Ons het 1 groot jaarlikse fondsinsameling.
Skoolfoto's word elke jaar geneem deur 'n professionele fotograaf.
Gradeplegtigheidfotos en klasfotos word aan die einde van die derde kwartaal geneem.
Kunswedstryd en Redenaars
Ons neem elke jaar deel aan die kunswedstryd wat deur die Kunswedstrydvereniging aangebied word.
Redenaars vind by die skool plaas. Alle deelname is vrywillig.
Ons hou Bak-en-Broudag met elke klas tema.
Daar is ‘n naskoolsentrum op die terrein, beskikbaar SLEGS vir Laerskool Witfield se leerders.
Die naskool is oop weeksdae vanaf 13:00 tot 17:30. Die naskool is GESLUIT op naweke en vakansie dae.
Gedurende VAKANSIES is die sentrum oop vanaf 07:00 tot 17:30 weeksdae.
Die naskool maak jaarliks oop as die skool begin in Januarie en sluit vir die jaar in Desember as die skool sluit. Ongelukkig is daar GEEN naskool beskikbaar in die Desember vakansie nie, maar u betaal ook nie vir Desember nie.
Ons is wel oop gedurende die ander 3 vakansies.
Alle fooistrukture is beskikbaar by die kantoor en alle gelde word inbetaal by die kantoor.
Kleredrag vir Pre-Primêre Afdeling
Werkdag vir ouers